Nivaagaards Malerisamling

Nivaagaards Malerisamling er et dansk kunstmuseum i Nivå på Sjælland i Danmark åpnet i 1908.

Historie 
Opprinnelig var kunstsamlingen i privat eie; den var samlet av godseier Johannes Hage fra rundt 1895 til 1905. Han samlet på billedkunst fra renessansen, barokken og den danske gullalderen. I 1908 overdro han samlingen til offentligheten i form av en selveiende institusjon.

I fundasen fra 1908 for Den Hageske Stiftelse ble det fastsatt, at samlingen skal bevares som et offentlig tilgjengelig museum. 

Museet åpnet i en bygning fra 1903 tegnet av Johan Schrøder. Det ble utvidet i 1989 og 1992 ved kongelig bygningsinspektør David Bretton-Meyer.

Samlingen 
Museet disponerer en betydelig samling internasjonal og dansk kunst, med arbeider av blant andre Rembrandt, Jan Steen, Egbert van Drielst, Jan van Goyen, Pieter de Hooch, Gabriel Metsu og Salomon van Ruysdael. Av andre kan nevnes Lucas Cranach den eldre og Pieter Brueghel den yngre. Fra den italienske renessansen finnes verker av Giovanni Bellini og Tizian. Videre arbeider av Claude Lorrain, fra Danmark blant annet Nicolai Abildgaard og Jens Juel og fra den danske gullalder; C.W. Eckersberg, Constantin Hansen, Christen Købke, J.Th. Lundbye, Wilhelm Marstrand, Martinus Rørbye og H.W. Bissen. Siden 2005 har museet anskaffet flere malerier av Martinus Rørbye, blant annet «Parti i nærheden af Sorrento med udsigt til havet» fra 1835, «En bedende italienerinde» fra 1836 og  «En siddende nubier» fra 1839.

I 1999 ble Rembrandts «Portræt af 39-årig kvinde» fra 1632 og Giovanni Bellinis «Portræt af en ung mand» fra cirka 1490 stjålet fra museet, men kom senere samme år tilbake igjen.

Direktører 

 Andrea Rygg Karberg 2017–
 Michael Bjørn Nellemann 2011–2017
 Nils Ohrt Fra ?–2011

Referanser

Eksterne lenker 
 
 

Kunstmuseer i Danmark
Fredensborg kommune
Museer etablert i 1900-årene
1908 i Danmark